CELEX: 62010CN0593
Language: fi
Date: 2010-12-16 00:00:00
Title: Asia C-593/10 P: Valitus, jonka Euroopan unionin neuvosto on tehnyt 16.12.2010 unionin yleisen tuomioistuimen (seitsemäs jaosto) asiassa T-85/09, Yassin Abdullah Kadi v. Euroopan komissio, 30.9.2010 antamasta tuomiosta

5.3.2011   
            
            
               FI
            
            
               Euroopan unionin virallinen lehti
            
            
               C 72/9
            
         Valitus, jonka Euroopan unionin neuvosto on tehnyt 16.12.2010 unionin yleisen tuomioistuimen (seitsemäs jaosto) asiassa T-85/09, Yassin Abdullah Kadi v. Euroopan komissio, 30.9.2010 antamasta tuomiosta
   (Asia C-593/10 P)
   2011/C 72/16
   Oikeudenkäyntikieli: englanti
   
      Asianosaiset
   
   
      Valittaja: Euroopan unionin neuvosto (asiamiehet: M. Bishop, E. Finnegan ja R. Szostak)
   
      Muut osapuolet: Yassin Abdullah Kadi, Euroopan komissio, Ranskan tasavalta, Ison-Britannian ja Pohjois-Irlannin yhdistynyt kuningaskunta
   
      Vaatimukset
   
   
               —
            
            
               unionin yleisen tuomioistuimen asiassa T-85/09 antama tuomio on kumottava
            
         
               —
            
            
               valittajan vastapuolen kanne komission asetuksen 1190/2008 (1) kumoamiseksi häntä koskevilta osin on hylättävä perusteettomana
            
         
               —
            
            
               valittajan vastapuoli on velvoitettava korvaamaan oikeudenkäyntikulut unionin yleisessä tuomioistuimessa ja unionin tuomioistuimessa
            
         
      Oikeudelliset perusteet ja pääasialliset perustelut
   
   Neuvosto riitauttaa valituksessaan useita unionin yleisen tuomioistuimen päätelmiä. Neuvosto väittää, että
   
               —
            
            
               unionin yleinen tuomioistuin teki oikeudellisen virheen katsoessaan, että riidanalainen asetus ei ollut tuomioistuinvalvonnan ulkopuolella.
            
         Toissijaisesti neuvosto väittää, että
   
               —
            
            
               unionin yleinen tuomioistuin tulkitsi ja sovelsi virheellisesti unionin tuomioistuimen oikeuskäytäntöä katsoessaan, että suoritettavan oikeudellisen arvioinnin on oltava täysimääräinen ja täsmällinen, ja edellyttäessään asian perustana olevan näytön toimittamista sekä kyseessä olevalle henkilölle tai yhteisölle että unionin tuomioistuinlaitokselle mainitun henkilön tai yhteisön puolustautumisoikeuksien noudattamisen varmistamiseksi
            
         
               —
            
            
               unionin yleinen tuomioistuin teki oikeudellisen virheen, koska se ei ottanut asianmukaisesti huomioon Yhdistyneiden Kansakuntien turvallisuusneuvoston päätöslauselmalla 1904(2009) perustettua sovittelijan toimistoa.
            
         
      (1)  EUVL L 322, s. 25.